
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 


Αθηνών. 1 

Τροποποίηση του εγκεκριμένου ρυμοτομικού σχεδίου 
του Δήμου Αμαρουσίου (Ν. Αττικής). 2 


ΑΠΟΦΑΣΕΙΣ 

Τροποποίηση ρυμοτομικού σχεδίου Οικισμού Κοινότη¬ 
τας Λογγάδων Ν. Ιωαννίνων και καθορισμός χώρου 

για ανέγερση Κοινοτικού Καταστήματος. 3 

Καθορισμός χώρου για την ανέγερση I. Ναού Αγίου Νι¬ 
κολάου στην Κοινότητα Μαρμάρων Ν. Ιωαννίνων. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του εγκεκριμένου ρυμοτομικού σχεδίου 
Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν. Δ/τος της 
17.7.1923 «Περί σχεδίου πόλεων κ.λπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις της παρ. 3 του άρθρου 99 του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101) όπως αντικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

3. Τις διατάξεις του άρθρου 23 παρ. 1 εδ. ιδ του Ν. 
1558/1985 «Κυβέρνηση και Κυβερνητικά Όργανα» (Α' 
137). 


4. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

5. Τις 1906/1991 και 472/1992 γνωμοδοτήσεις του 
Δημοτικού Συμβουλίου Αθηνών. 

6. Την 354/1993 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος, με πρό¬ 
ταση του Υφυπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου Αθηνών και ειδικότερα στην περιοχή Αμπελο¬ 
κήπων (περιοχή 80) με τον χαρακτηρισμό της οδού Βίγλας 
μεταξύ των 109 και 110 οικοδομικών τετραγώνων ως πε¬ 
ζοδρόμου, όπως φαίνεται στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την 
84180/1993 πράξη του και που αντίτυπό του σε φωτοσμί- 
κρυνση δημοσιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

( 2 ) 

Τροποποίηση του εγκεκριμένου ρυμοτομικού σχεδίου του 
Δήμου Αμαρουσίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9 και 70 του Ν. Δ/τος της 
17.7.1923 «Περί σχεδίου πόλεων κ.λπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 11 του Ν. Δ/τος 797/71 (Α' 
1) όπως ίσχυαν προ της τροποποιήσεώς τους με το άρθρο 
36 του Ν. 1337/1983 (Α' 33). 

3. Τις διατάξεις της παρ. 3 του άρθρου 99 του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101) όπως τροποποιήθηκε με το άρθρο 7 
(παρ. 2) του Ν. 2052/1992 «Μέτρα για την αντιμετώπιση 
του νέφους και πολεοδομικές ρυθμίσεις» (Α' 94). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 869/1981 απόφαση του Συμβουλίου της Επικρά¬ 
τειας. 

7. Τις 126/1982,128/1992 και 372/1992 γνωμοδοτή¬ 
σεις του Δημοτικού Συμβουλίου Αμαρουσίου. 

8. Τις 781/1982 και 42/1993 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

9. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/92 
(Α' 154) και το γεγονός ότι από τις κανονιστικές διατάξεις 
αυτού του διατάγματος δεν προκαλείται δαπάνη σε βάρος 
του κρατικού προϋπολογισμού και του οικείου ΟΤΑ. 


10. Την 391/1993 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 Ψ 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου Δήμου Αμαρουσίου στον 519 χώρο Ιερού 
Ναού με την έγκριση εντός αυτού πεζοδρόμου και τη με¬ 
τατροπή τμήματος του παραπάνω χώρου σε οικοδομή¬ 
σιμο, την κατάργηση τμήματος πεζοδρόμου και ενοποί¬ 
ηση του οικοδομήσιμου χώρου με το 520 Ο.Τ. όπως φαί¬ 
νεται στο σχετικό ένα (1) πρωτότυπο χρωματισμένο διά¬ 
γραμμα σε κλίμακα 1:500 που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 76982/1993 πράξη του και που αντίτυπό του σε φω- 
τοσμίκρυνση δημοσιεύεται με το παρόν διάταγμα. 

Άρθρο 2 

Στο πρόσωπο των οικοπέδων οικοδομημένων ή μη που 
βρίσκονται στο 520 Ο.Τ. όπως αυτός διαμορφώνεται με το 
προηγούμενο άρθρο καταργείται προκήπιο και επιβάλλε¬ 
ται νέο τεσσάρων (4), πέντε (5) και δεκατεσσάρων (14) 
μέτρων όπως φαίνεται στο ίδιο διάγραμμα του άρθρου 1. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Μύκονος, 16 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 5669 (3) 

Τροποποίηση ρυμοτομικού σχεδίου Οικισμού Κοινότητας 
Λογγάδων Ν. Ιωαννίνων και καθορισμός χώρου για ανέ¬ 
γερση Κοινοτικού Καταστήματος. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. Δ/τοςτης 17.7.1923 (ΦΕΚ 228 
Α'/16.8.1923) «περί σχεδίων πόλεων και κωμών του κρά¬ 
τους» και συγκεκριμένα του άρθρου 3 αυτού. 

2. Τις διατάξεις του Ν. 3200/55 (ΦΕΚ 97/23.4.55) 
«περί διοικητικής αποκεντρώσεως» όπως τροποποιήθη¬ 
καν και συμπληρώθηκαν με το Ν. Δ/γμα 532/70. 

3. Τις διατάξεις του Α.Ν. 314/68 (ΦΕΚ 47 Α') όπωςαντι- 
καταστάθηκε με το Ν. Δ/γμα 1018/71 (ΦΕΚ 220 Α'). 

4. Τις διατάξεις του Π. Δ/τος 183/1986 (ΦΕΚ 70 Α'/ 
5.6.86) για «έγκριση τροποποιήσεων και καθορισμό όρων 
και περιορισμών δόμησης από τους Νομάρχες και το Π.Δ. 
28/5.2.93 ΦΕΚ 9Δ'. 

5. Την υπ’ αριθ. 44/4.6.93 απόφαση του Κοινοτικού 
Συμβουλίου Κοινότητας Λογγάδων. 

6. Το γεγονός ότι ο οικισμός Λογγάδων έχει εγκεκρι¬ 
μένο ρυμοτομικό σχέδιο του Υπουργείου Γεωργίας. 

7. Την υπ’ αριθ. 716/1989 (ΦΕΚ 614/Δ730.10.89) 
απόφαση οριοθέτησης του Νομάρχη. 


8. Το υπ’ αριθ. 700/22.6.1993 έγγραφο της Κοινότη¬ 
τας Λογγάδων με το οποίο μας έστειλε τα από 28.5.93 Το- 
πογραφικά Διαγράμματα τα οποία συντάχθηκαν από την 
ΤΥΔΚ Ιωαννίνων. 

9. Τις υπ' αριθ. 21/21.7.1993 και 24η/25.8.93 πράξεις 
του Σ.ΧΟΠ., αποφασίζουμε: 

1. Την τροποποίηση του ρυμοτομικού σχεδίου της Κοι¬ 
νότητας Λογγάδων και συγκεκριμένα στην θέση της Κοι¬ 
νοτικής έκτασης με αριθμό κτηματολογίου του Οικισμού 
Λογγάδων 57, όπως φαίνεται στο συνημμένο Τοπογρα- 
φικό διάγραμμα που συντάχθηκε από την ΤΥΔΚ και καθο¬ 
ρίζουμε τον χώρο αυτόν οικόπεδο για την ανέγερση Κοινο¬ 
τικού καταστήματος. 

Όροι δόμησης θα ισχύουν οι όροι οι αναγραφόμενοι 
στην απόφαση οριοθέτησης του Οικισμού καθώς και ο 
ΓΟΚ/85. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού της οικείας 
Κοινότητας. 

3. Η παρούσα απόφαση μαζί με τα σχεδιαγράμματα που 
τη συνοδεύουν να δημοσιευθούν στην Εφημερίδα της Κυ- 
βερνήσεως. 

Ιωάννινα, 14 Σεπτεμβρίου 1993 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

ΑΡΔ0ΜΙΣΤΑ[δρδ3νηι]. 

ΜΗ 1949 | ' ,1 | 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 5662 (4) 

Καθορισμός χώρου για την ανέγερση I. Ναού Αγίου Νικο¬ 
λάου στην Κοινότητα Μαρμάρων Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 3 του Νόμου 1512/85 «περί 
τροποποιήσεως και συμπληρώσεως πολεοδομικών διατά¬ 
ξεων, ρύθμισης συναφών θεμάτων κ.λπ.». 

2. Την υπ’ αριθ. 12/1993 απόφαση του Κοινοτικού Συμ¬ 
βουλίου Μαρμάρων. 

3. Τα υπ’ αριθ. 2974/93 και 5371/93 έγγραφα του Δα¬ 
σαρχείου Ιωαννίνων σχετικά με την παραχώρηση Δημό¬ 
σιας δασικής έκτασης για την ανέγερση Ι.Ν. Αγίου Νικο¬ 
λάου στην περιοχή Κάτω Μαρμάρων. 


4. Την υπ’ αριθ. 24/25.8.1993 γνωμοδότηση του Συμ¬ 
βουλίου ΧΟΠ του Νομού, αποφασίζουμε: 

1. Καθορίζουμε το γήπεδο που έχει στοιχεία (ΑΒΓΔΑ) 
και εμβαδόν 4.305 μ2, όπως φαίνεται στο συνημμένο της 
παρούσας απόφασης τοπογραφικό διάγραμμα. 

Όροι δόμησης, θα ισχύει ο ΓΟΚ/85. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού της οικείας 
Κοινότητας. 

3. Η παρούσα απόφαση μαζί με το σχεδιάγραμμα που 
την συνοδεύει να δημοσιευθούν στην Εφημερίδα της Κυ- 
βερνήσεως. 

Ιωάννινα, 14 Σεπτεμβρίου 1993 

Ο Νομάρχης 
ΓΕΩΡΓΙΟΣ ΔΙΔΑΓΓΕΛΟΣ 


ι 







